دھرمیندر

'دھرمیندر' کیوَل کرٛشن دیول (پیدٲیش 8 دَسَمبَر 1935) یس دھرمیندر ناوٕ سٟتؠ زاننہٕ چھ یوان چھ اَکھ ہِندوستٲنؠ اداکار، پروڈیوسر تہٕ سِیاسَتھ دان یس بنیٲدی طور پٲٹھؠ ہندی فلمن مَنٛز پننہِ کامہِ خٲطرٕ زاننہٕ چھ یوان۔ بالی ووڈٕک "ہی مین" ناو دنہٕ آمت، دھرمیندر چھ بٔڑس پیمانس پؠٹھ ہِندوستٲنؠ سنیما کیٚن عظیٖم اداکارو منٛزٕ اَکھ مانٛنہٕ یوان تہٕ چھ از تام کیٚن ساروٕے کھۄتہٕ خوبصوٗرت ہندوستٲنہ اداکارو منٛزٕ شمار کرنہٕ یوان۔ 2012 ہس مَنٛز چھ تٔمس حکومت ہند طرفہٕ ہندوستانک ترٛیٚیم سارِوٕے کھۄتہٕ بوٚڑ شہری اعزاز پَدَم بھوشَن میلیمٗت۔ دھرمیندرن چھ شیٚن دہلو کھۄتہٕ زیٛادٕ عرصس پیٚٹھ محیط پیشورانہٕ زِندگی مَنٛز 200 کھۄتہٕ زیٛادٕ فلمن مَنٛز کٲم کٔرمٕژ۔ سہ چھ ہنٛدی سیٚنماہس مَنٛز ساروٕے کھۄتہٕ کامیاب اداکار، ییٚمہ سٟتؠ اَمِتابھ بَچَن، شاہ رُخ خان تہٕ دِلیٖپ کُمار پتھ ساروٕے کھۄتہٕ زیٛادٕ کامیاب فلمن ہنٛد ریکارڈ چھ۔ 

1997 تھس مَنٛز میول تٔمس بالی ووڈ مَنٛز پننہ سہکٲری باپتھ فِلِم فیئر لائف ٹائم اچیومنٹ ایوارڈ سہ اوس ہِندوستان چہ 15 ہمہ لوک سبھایہ ہنٛد رکن، یس بھارتیہ جنتا پارٹی (بی جے پی) طرفہٕ راجستھان کس بیکانیر حلقہٕ چہ نمایندگی کران اوس۔

موتھ

دھرمیندر گُزریٛو 24 نَوَمبَر 2025 ہس مَنٛز۔ تٔمؠ دِژ پننہِ ممبئیہِ ہٕنٛزِ رِہٲیشہِ پؠٹھ ٲخری شاح۔ سُہ اوس 89 وُہُر۔ أنتِم سنسکار آو وِلے پارلے (پَوَن ہنس آوریٚنؠ) مَنٛز کرنہٕ، تہٕ فِلِم اِنڈسٹری ہٕنٛدؠ واریاہ لوٗکھ تہٕ تٔمؠ سٕنٛدِ گرٕ وٲلؠ تہِ ٲسؠ موجوٗد۔ ؤزیٖر اعظم نَرینٛدَر مودی ہؠتھ واریاہو نامور شخصِیَتو کوٚر تٔمِس خراج تحسین تہٕ وونُن زِ یہِ چھُ "اَکہِ دورُک ختم"۔

 حَوالہٕ 

زٲژ:ہِندوستٲنؠ اَداکار
زٲژ:2025 وَفات